Diari Oficial de la Generalitat Valenciana


Sumari del DOGV 8880, del 12-08-2020 (2020/6634)

RESOLUCIÓ d'11 d'agost de 2020, del conseller d'Economia Sostenible, Sectors Productius, Comerç i Treball, per la qual es revoca la resolució de 31 de març de 2020, per la qual es va deixar sense efecte per causes sobrevingudes la convocatòria per a l'exercici 2020, de les ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, s'acorda la represa de la tramitació de la convocatòria i s'amplia el termini de justificació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8880

Data del DOGV
:   12-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6634


Data del document
:   11-08-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ d'11 d'agost de 2020, del conseller d'Economia Sostenible, Sectors Productius, Comerç i Treball, per la qual es revoca la resolució de 31 de març de 2020, per la qual es va deixar sense efecte per causes sobrevingudes la convocatòria per a l'exercici 2020, de les ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, s'acorda la represa de la tramitació de la convocatòria i s'amplia el termini de justificació. [2020/6634]  
Que el 3 de gener de 2020, es va publicar en el Diari Oficial de la Generalitat Valenciana la resolució del conseller d'Economia Sostenible, Sectors Productius, Comerç i Treball, de 27 de desembre de 2019, per la qual s'efectuava la convocatòria anticipada per a l'exercici 2020, de les ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla Estratègic de la Indústria Valenciana.  
Que per Resolució de 31 de març de 2020, del conseller d'Economia Sostenible, Sectors Productius, Comerç, es va deixar sense efecte per causes sobrevingudes l'anterior convocatòria, principalment per a reorientar cap al col·lectiu de persones treballadores autònomes els crèdits reservats per a aquestes ajudes.  
Que per Resolució de 6 d'agost, el conseller d'Hisenda i Model Econòmic ha autoritzat la generació de crèdits en determinats capítols i programes del pressupost de la Generalitat, derivada dels fons Covid-19, entre els quals es troba una generació de crèdit en la línia pressupostària S0360 del programa 722.20. Política industrial, destinada a finançar la reactivació d'aquesta convocatòria.  
Que existint de nou crèdit suficient i adequat per a continuar amb la tramitació de la convocatòria, desapareix la causa sobrevinguda que va justificar la resolució de 31 de març del conseller per la qual es deixava sense efecte la convocatòria de 27 de desembre de 2019, i per tant, és d'interés general revocar-la per a acordar la reactivació de la convocatòria com estableix la resolució del conseller d'hisenda, i es reprèn la tramitació des del moment d'instrucció en què es trobava en la data de la resolució de 31 de març ara revocada, i previs els tràmits oportuns, dictar una resolució fundada en dret respecte de tots els participants en la convocatòria, i es reactiva la seua tramitació, si bé s'amplia 16 dies el termini per a la justificació de les ajudes, per a facilitar a les pimes el compliment d'aquesta obligació.  
  
Que en aplicació de l'article 109 de la Llei 39/2015, d'1 d'octubre, les administracions públiques poden revocar els seus propis actes de gravamen o desfavorables, mentre no haja transcorregut el termini de prescripció, i sempre que tal revocació no constituïsca dispensa o exempció no permesa per les lleis, ni siga contrària al principi d'igualtat, a l'interès públic o a l'ordenament jurídic.  
En virtut de les facultats que em confereix l'article 28 de la Llei 5/1983, de 30 de desembre, del Govern Valencià, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic Instrumental i de subvencions, resolc:  
  
Primer  
Revocar el resolc primer de la Resolució de 31 de març de 2020, del conseller d'Economia Sostenible, Sectors Productius, Comerç per la qual es va deixar sense efecte per causes sobrevingudes la convocatòria de 27 de desembre de 2019 per la qual s'efectuava la convocatòria anticipada per a l'exercici 2020, de les ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla Estratègic de la Indústria Valenciana, i recuperar els efectes de la resolució de convocatòria.  
  
  
Segon  
Acordar, en virtut del que es disposa en els articles 51 i següents de la Llei 39/2015 d'1 d'octubre, del procediment administratiu comú de les administracions públiques, la represa per l'òrgan competent de la tramitació del procediment des de la fase procedimental en què es trobava a 31 de març de 2020, conservant la validesa de tots aquells actes i tràmits realitzats fins a aquell moment i aquells posteriors el contingut dels quals s'haguera mantingut igual de no haver-se anul·lat, sense que aquesta resolució de represa supose l'obertura de termini per a presentar noves sol·licituds, i es continua el procediment fins a dictar una resolució fundada en dret respecte de tots els participants en la convocatòria.  
  
  
Tercer  
Ampliar fins al 16 de novembre de 2020 el termini previst en el resolc setzé de la convocatòria per a presentar la documentació justificativa de les inversions realitzada.  
  
Quart  
Concedir un termini de 5 dies naturals, comptats a partir de l'endemà de la publicació d'aquesta resolució en el Diari Oficial de la Generalitat Valenciana, perquè les empreses sol·licitants puguen presentar, de conformitat amb el que es preveu en el resolc quinzé de la convocatòria, qualsevol modificació de les seues sol·licituds, i s'haurà d'aportar en tal cas nova memòria descriptiva del projecte i nova taula normalitzada de costos. En el cas de no presentar en el termini atorgat la sol·licitud de modificació amb la nova memòria i taula de costos, es considerarà que es manté la sol·licitud presentada inicialment en tots els seus termes. En cas que no es comunique en el termini indicat les possibles modificacions del projecte, en la justificació del mateix solament seran admeses per al càlcul de l'ajuda les inversions que coincidisquen amb el projecte inicial, sempre que s'aconseguisca el 50% de la inversió prevista, i sense perjudici de les sancions que pogueren correspondre-li a la pime sol·licitant per no comunicar els canvis en el projecte.  
  
  
Cinqué  
Concedir un termini de 5 dies naturals, comptats a partir de l'endemà a la publicació d'aquesta resolució en el Diari Oficial de la Generalitat Valenciana, perquè les pimes sol·licitants que així ho consideren, puguen desistir de les seues sol·licituds presentades, bé per haver obtingut altres ajudes per als mateixos costos, per haver posposat o desestimat les inversions o per qualsevol altre motiu fundat. En el cas de no presentar el desistiment de les sol·licituds de projectes que finalment no es vagen a realitzar, i se li concedisca a una empresa sol·licitant una subvenció que no s'execute i justifique en el termini previst, podrà considerar-se aquesta omissió com un incompliment greu de les condicions establides en la concessió alterant substancialment les finalitats per a les quals la subvenció va ser concedida, i s'iniciarà el corresponent expedient sancionador que podrà imposar a l'empresa infractora una multa pecuniària i fins a una sanció consistent en la pèrdua durant un termini de fins a tres anys de la possibilitat d'obtindre subvencions, ajudes públiques i avals de les Administracions públiques o altres ens públics.  
  
  
Sisé  
Acordar la publicació de la present resolució en el Diari Oficial de la Generalitat Valenciana.  
  
València, 11 d'agost de 2020.- El conseller d'Economia Sostenible, Sectors Productius, Comerç i Treball, p. s. (R 15.07.2020, del conseller d'Economia Sostenible, Sectors Productius, Comerç i Treball), la directora general de Comerç, Artesania i Consum: Rosa Ana Seguí Sanmateu.